Foto: egemen.kz Ukraina hukumati Mustaqil davlatlar hamdo‘stligi doirasidagi bir nechta kelishuvlardan chiqish haqida qaror qabul qildi. TASSning bildirishicha, Kiyev "Davlatlararo iqtisodiy axborot almashish to‘g‘risida"gi, "Tashqi iqtisodiy faoliyat sohasida axborot almashish to‘g‘risida"gi hamda " Tashqi iqtisodiy faoliyat sohasida hamkorlik qilish to‘g‘risida"gi bitimlardan chiqqan. O‘tgan haftada Ukraina MDHda ko‘rgazma-yarmarka faoliyatini rivojlantirish to‘g‘risidagi kelishuvdan chiqib ketgandi. Kiyevning bildirishicha, bu hujjat eskirgan va mamlakatlar o‘rtasidagi savdo-iqtisodiy munosabatlarning hozirgi holatiga to‘g‘ri kelmaydi.